Aayadahan wuxuu Eebbe kaga warrami madax-adayga gaalada iyo in si kastoo Xaqa loo tuso ay diidi kana jeedsan, waxayna dooni in malag lagu soo dejiyo, haddii lagu soo dejiyana waxaa loo yeeli lahaa suuro dad inay arkaan, markaasay haddana diidi lahaayeen, waxaana shaqadooda kamid ah jeesjees iyo isla-weyni, waxayse noqotaa cidhibta jeesjeesaha ciqaab iyo halaag ee dhulka mar si aad u ogaato waxa ku dhacay gaaladaas Xaqa beeniyey waxaase habboon rumaynta Xaqa iyo raaciddiisa iyo ka-fogaanta xumaanta iyo Xaq-diidka iyo isla-waynida.
